English: The park home issue is an issue that does divide opinion, and I remember this well from my time on the Petitions Committee, where we had quite a debate at the time, a few years ago, from those who were park home residents and from those who run park homes. This is where we're at now, I think, in relation to this statement. So, there is a direct conflict, I think, between those running the park home sites and those who want and expect not to be penalised by choosing an alternative lifestyle. I want a healthy sector for the residents, but I also want that for the site owners and to try and resolve any issues in a civil way. I think all of us here today want to try and strike the correct balance in relation to this particular issue. I do have some questions relating to the statement, and it's already been raised, I think, which is the biggest concern - the worry you express regarding pitch fees and any increase, which is probably potentially more than a possibility, I think. I do believe we have to guard against this prospect and any exorbitant and excessive fee increases. So, I'd like to ask you whether or not, from the financial analysis completed, you do expect a pitch fee increase and if you've made any estimate of what that might be. Given that you seem to expect a pitch fee increase in the statement - correct me if I'm wrong - is there any reason that you've decided not to use mechanisms available to limit fee increases now? I know, and I've heard your response to other Assembly Members, about the fact that there are talks that can happen between park home owners and those who run them, and there are legal avenues. But, of course, if this statement is going to potentially lead to an increase, then any thoughts that you have had on that spike and how that will affect the sector would be useful to hear or to be expanded on here today. Again, like I said, I think it's important that we strike a balance, and I appreciate that some park home sites do rely heavily on commission sales, and it's in our interests to ensure that they don't close, obviously. Could you perhaps commit to revisiting this issue next year, if necessary, to make a decision on the nature and size of any pitch fees, if those are increased across the board as a result of any changes that have been announced here today? Finally, could I ask you to outline how you expect local authorities to increase or improve inspection and licensing regimes? I note that, in your statement, you said that you would like to promote better working. So, could we have an idea as to how that would look in practice? You do reference Rent Smart Wales. How can that be used as a way to ensure that this area is more successful in how they work, ongoing?
Welsh: Mae mater y cartrefi mewn parciau yn fater sydd yn hollti barn, ac rwy'n cofio hyn yn dda o fy amser ar y Pwyllgor Deisebau, lle y cawsom ni dipyn o ddadl ar y pryd, ychydig flynyddoedd yn ôl, gan y rheini a oedd yn breswylwyr cartrefi mewn parciau a'r rheini a oedd yn rhedeg cartrefi mewn parciau. Dyma'r sefyllfa ar hyn o bryd, rwy'n credu, o ran y datganiad hwn. Felly, mae yna wrthdaro uniongyrchol, rwy'n credu, rhwng y bobl hynny sy'n rhedeg y safleoedd cartrefi mewn parciau a'r rhai sy'n dymuno ac sy'n disgwyl peidio â chael eu cosbi am ddewis ffordd o fyw amgen. Rwyf i eisiau gweld sector iach ar gyfer y preswylwyr, ond rwyf eisiau gweld hynny hefyd ar gyfer perchnogion safleoedd, ac i geisio datrys unrhyw faterion mewn ffordd sifil. Rwy'n credu bod pob un ohonom ni yma heddiw yn dymuno ceisio cael y cydbwysedd cywir ar y mater penodol hwn. Mae gennyf rai cwestiynau am y datganiad, a chodwyd eisoes, rwy'n credu, y pryder mwyaf - sef y pryder yr ydych chi'n ei fynegi ynghylch ffioedd am leiniau ac unrhyw gynnydd, sydd efallai yn fwy o debygolrwydd na phosibilrwydd, rwy'n credu. Rwy'n credu bod yn rhaid i ni ochel rhag y posibilrwydd hwn ac unrhyw gynnydd afresymol a gormodol yn y ffioedd. Felly, hoffwn i ofyn i chi, o'r dadansoddiad ariannol a gwblhawyd, a ydych chi'n disgwyl cynnydd yn y ffioedd am y llain ai peidio ac a ydych chi wedi gwneud unrhyw amcangyfrif o faint y cynnydd hwn o bosibl. O ystyried ei bod yn ymddangos yn eich datganiad eich bod chi'n disgwyl gweld cynnydd yn y ffi am y llain - cywirwch fi os wyf yn anghywir - a oes yna unrhyw reswm pam eich bod chi wedi penderfynu peidio â defnyddio dulliau sydd ar gael i gyfyngu ar gynnydd yn y ffioedd nawr? Rwy'n gwybod, ac rwyf wedi clywed eich ymateb i Aelodau eraill o'r Cynulliad, am y ffaith bod yna drafodaethau a all ddigwydd rhwng perchnogion cartrefi mewn parciau a'r rhai hynny sy'n eu rhedeg, a bod yna lwybrau cyfreithiol. Ond, wrth gwrs, os yw'r datganiad hwn yn mynd i arwain at gynnydd, yna os oes gennych chi unrhyw syniadau o'r cynnydd hwnnw a sut y bydd hynny'n effeithio ar y sector, byddai'n ddefnyddiol i chi sôn neu ymhelaethu ar hynny yma heddiw. Unwaith eto, fel y dywedais, rwy'n credu ei bod yn bwysig inni sicrhau cydbwysedd, ac rwy'n sylweddoli bod rhai safleoedd cartrefi mewn parciau yn dibynnu'n helaeth ar gomisiwn gwerthiannau, ac mae o fudd inni sicrhau nad ydyn nhw'n cau, yn amlwg. A allech chi efallai ymrwymo i ailystyried y mater hwn y flwyddyn nesaf, os oes angen, i wneud penderfyniad ar natur a maint unrhyw ffioedd am leiniau, os yw'r rhain wedi cynyddu yn gyffredinol o ganlyniad i unrhyw newidiadau sydd wedi'u cyhoeddi yma heddiw? Yn olaf, a gaf i ofyn i chi amlinellu sut y mae disgwyl i awdurdodau lleol gynyddu neu wella trefniadau trwyddedu ac arolygu? Rwy'n nodi, yn eich datganiad, eich bod wedi dweud y byddech chi'n hoffi hyrwyddo gwell cydweithio. Felly, a allem ni gael syniad ynglŷn â sut beth fyddai hynny yn ymarferol? Rydych chi'n cyfeirio at Rhentu Doeth Cymru. Sut y gellir defnyddio hwnnw fel ffordd o sicrhau bod y maes hwn yn fwy llwyddiannus o ran sut y mae'n gweithio, wrth fynd ymlaen?